CELEX: 62022TN0039
Language: ro
Date: 2022-01-19 00:00:00
Title: Cauza T-39/22: Acțiune introdusă la 19 ianuarie 2022 – OA/Parlamentul

28.3.2022   
            
            
               RO
            
            
               Jurnalul Oficial al Uniunii Europene
            
            
               C 138/25
            
         
      Acțiune introdusă la 19 ianuarie 2022 – OA/Parlamentul
      (Cauza T-39/22)
      (2022/C 138/30)
      Limba de procedură: engleza
      
         Părțile
      
      
         Reclamant: OA (reprezentanți: G. Rossi și F. Regaldo, avocați)
      
         Pârât: Parlamentul European
      
         Concluziile
      
      Reclamantul solicită Tribunalului:
      
                  —
               
               
                  admiterea acțiunii;
               
            
                  —
               
               
                  anularea celor două decizii atacate (cu excepția părții din a doua decizie atacată în care reclamaţia referitoare la vârsta de pensionare a fost admisă de pârât);
               
            
                  —
               
               
                  declararea faptului că cuantumul pensiei reclamantului trebuie stabilit în funcție de media tuturor salariilor primite de reclamant în perioada 24.6.2010-31.3.2021 (regula prorata);
               
            
                  —
               
               
                  declararea faptului că, pentru calcularea pensiei reclamantului, trebuie să se țină seama și de perioada de serviciu în cadrul instituției, între 27.7.2004 și 1.07.2009;
               
            
                  —
               
               
                  obligarea pârâtului la repararea prejudiciului suferit de reclamant, în cuantumul care trebuie stabilit potrivit formulei prevăzute la punctul 74 (din cererea introductivă) sau pe baza aprecierii ex aequo et bono a Tribunalului (în ipoteza negată și improbabilă în care Tribunalul nu dispune cele menționate la punctele 2, 3 și 4 de mai sus); şi
               
            
                  —
               
               
                  obligarea pârâtului la plata cheltuielilor de judecată (în orice caz)
               
            
         Motivele și principalele argumente
      
      În susținerea acțiunii, reclamantul invocă opt motive.
      
                  1.
               
               
                  Primul motiv, întemeiat pe faptul că deciziile atacate ar fi stabilit în prealabil anumite criterii detaliate pentru calcularea cuantumului drepturilor de pensie ale reclamantului și că, prin urmare, acțiunea este admisibilă.
               
            
                  2.
               
               
                  Al doilea motiv, întemeiat pe faptul că deciziile atacate ar fi interpretat în mod eronat jurisprudența Tribunalului privind admisibilitatea.
               
            
                  3.
               
               
                  Al treilea motiv, întemeiat pe faptul că decizia solicitată de reclamant nu ar leza pârâtul, nici chiar în cazul unei modificări viitoare a statutului său profesional.
               
            
                  4.
               
               
                  Al patrulea motiv, întemeiat pe faptul că perioada de serviciu efectuată de reclamant între anii 2004 și 2009 ar trebui considerată perioadă de serviciu efectuată în cadrul instituției.
               
            
                  5.
               
               
                  Al cincilea motiv, întemeiat pe faptul că recalcularea vârstei de pensionare ar trebui să conducă la indicarea vârstei de 63 de ani, fără a se aduce atingere dreptului de a ataca viitoarea decizie a pârâtului.
               
            
                  6.
               
               
                  Al șaselea motiv, întemeiat pe necesitatea aplicării așa-numitei reguli prorata.
               
            
                  7.
               
               
                  Al șaptelea motiv, întemeiat pe eventuala neaplicare parțială [cu referire la termenii „final” („ultimul”) și „last” („ultimul”)] a articolului 77 alineatul (2) din Statutul funcţionarilor, în vederea remedierii încălcărilor principiilor egalității și proporționalității
               
            
                  8.
               
               
                  Al optulea motiv, care cuprinde o cerere de despăgubiri.